Izziņa par atzinumos sniegtajiem iebildumiem

|  |
| --- |
| **par Ministru kabineta noteikumu projektu “Grozījumi Ministru kabineta 2009.gada 24.marta noteikumos Nr.268 „Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par elektronisko saskaņošanu**

|  |  |
| --- | --- |
| Datums | 28.01.2020.; starpinstitūciju saskaņošanas sanāksme 12.03.2020. |
|  |  |
| Saskaņošanas dalībnieki | Tieslietu ministrija, Finanšu ministrija, Izglītības un zinātnes ministrija |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas, Izglītības un zinātnes ministrijas |
|  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | 4 | | 5 |
|  | Ministru kabineta noteikumu projekta “Grozījumi Ministru kabineta 2009.gada 24.marta noteikumos Nr.268 „Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu” (turpmāk – Noteikumu projekts) 1.punkts | | **Tieslietu ministrija**  Ārstniecības likuma 45.3 pants nosaka darbības, kuras vecmāte veic savas profesionālās darbības ietvaros, kas daļēji dublē projektā izteiktajā 494. punktā paredzētās vecmātes kompetencē esošās darbības (piemēram, 494.2., 494.6., 494.7. apakšpunkts). Norādām, ka normatīvā akta projektā neietver augstāka spēka normatīvā akta tiesību normā ietverto regulējumu. Tādējādi lūdzam minētajā projekta 494. punktā svītrot prasības, kas ir jau noteiktas Ārstniecības likuma 45.3 pantā. | **Ņemts vērā**  Papildināta Noteikumu projekta anotācija ar skaidrojumu, ka Ministru kabineta 2009. gada 24. marta noteikumi Nr. 268 "Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu" (turpmāk – Noteikumi) izvērsti nosaka, ko sevī ietver Ārstniecības likumā noteiktā vecmātes kompetence ārstniecībā un pacientu aprūpē. Piemēram, Ārstniecības likuma 45.3pants nosaka, ka vecmāte profesionālās darbības ietvaros nodrošina fizioloģiskas grūtniecības aprūpi, savukārt Noteikumu projektā šī darbība ir izvērsta precīzāk, nosakot, ka vecmāte diagnosticē grūtniecību, vada fizioloģiski noritošu grūtniecību, atbilstoši kompetencei nozīmē un veic nepieciešamos izmeklējumus, identificē perinatālos (gan mātei, gan auglim) riskus, izvērtē augļa augšanu un labsajūtu. Līdz ar to Noteikumu projektā nav ietverts augstāka spēka normatīvā akta tiesību normā ietvertais regulējums. | | Skatīt precizēto Noteikumu projektu. |
|  | Noteikumu projekta 1.punkts | | **Izglītības un zinātnes ministrija**  **Lūdzam papildināt/precizēt noteikumu projektā paredzēto Ministru kabineta 2009.gada 24.marta noteikumu Nr.268 „Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu” (turpmāk – noteikumi Nr. 268) 494.1. apakšpunktu:**  **1.1. ar Direktīvas 2005/36/EK**[[1]](#footnote-1)42. panta 2. punkta b) apakšpunktā noteikto darbību “grūtniecības diagnosticēšana”;  1. 2. ar Direktīvas 2005/36/EK) 42. panta 2. punkta b) apakšpunktā noteikto darbību “normālas grūtniecības attīstības novērošanā nepieciešamo izmeklējumu veikšana” un c) apakšpunktā noteikto darbību (“izmeklējumu nozīmēšana vai ieteikšana”), ņemot vērā, ka b) apakšpunktā un c) apakšpunktā noteikto vecmātes darbību raksturs atšķiras – b) apakšpunktā ir runāts par vecmātes veiktiem izmeklējumiem, bet c) apakšpunktā ir noteikta prasība vecmātei apzināties, kādos gadījumos ir jānozīmē vai jāiesaka citu speciālistu veikti izmeklējumi un to īstenot;  1.3. lūdzam izvērtēt iespējas 494.1. apakšpunktā iekļaut norādi uz Direktīvas 2005/36/EK 42. panta 2. punkta c) apakšpunktā minēto mērķi “lai pēc iespējas ātrāk diagnosticētu riska grūtniecības”. | **Ņemts vērā**  Noteikumu projekts precizēts atbilstoši Izglītības un zinātnes ministrijas iebilduma 1.1.apakšpunktā izteiktajam iebildumam, attiecīgi par iebilduma 1.2. un 1.3.apakšpunktā izteiktajiem iebildumiem ir sniegts skaidrojums.  Skaidrojam, ka kompetence: “identificēt perinatālos (gan mātei, gan auglim) riskus, izvērtēt augļa augšanu un labsajūtu” ietver Eiropas Parlamenta un Padomes 2005.gada 7.septembra Direktīvas 2005/36/EK par profesionālo kvalifikāciju atzīšanu (turpmāk – Direktīva 2005/36/EK) 42. panta 2. punkta c) apakšpunktā noteikto darbību, kuru mērķis viennozīmīgi ir pēc iespējas ātrāk diagnosticēt riska grūtniecības. Vienlaikus informējam, ka atbilstoši Ministru kabineta 2006. gada 25. jūlija noteikumiem Nr. 611 "Dzemdību palīdzības nodrošināšanas kārtība" grūtniecības periodā grūtniecības novērošanu veic ginekologs (dzemdību speciālists) vai ģimenes ārsts vai vecmāte, ja grūtniecība norit fizioloģiski. Ginekologs (dzemdību speciālists), vecmāte vai ģimenes ārsts izvērtē grūtniecības norises risku un nosaka, kura no ārstniecības personām veiks turpmāko grūtnieces aprūpi, un sastāda un dokumentē grūtniecības vadīšanas plānu, kā arī koriģē to, ja nepieciešams; katras vizītes laikā izvērtē grūtniecības norises risku un, ja nepieciešams, nosaka, kādi speciālisti jāiesaista grūtnieces aprūpē, apkopo izmeklējumu rezultātus un konsultantu atzinumus; nodrošina sadarbību ar citiem grūtnieces aprūpē iesaistītajiem speciālistiem (piemēram, ģimenes ārstu, ārstu speciālistu) un, ja nepieciešams, nosūta grūtnieci uz ārstu konsiliju. Turklāt Ministru kabineta 2006. gada 25. jūlija noteikumu Nr. 611 "Dzemdību palīdzības nodrošināšanas kārtība" 1.pielikums nosaka atbilstoši aprūpes laikam grūtniecei veicamos izmeklējumus. | | 494.1. *diagnosticēt grūtniecību,* vadīt fizioloģiski noritošu grūtniecību, *atbilstoši kompetencei nozīmēt un veikt nepieciešamos izmeklējumus,* identificēt perinatālos (gan mātei, gan auglim) riskus, izvērtēt augļa augšanu un labsajūtu; |
|  | Noteikumu projekta 1.punkts | | **Tieslietu ministrija**  Lūdzam izvērtēt projektā izteiktā 494.2. apakšpunkta atbilstību Eiropas Parlamenta un Padomes 2005. gada 7. septembra Direktīvas 2005/36/EK par profesionālo kvalifikāciju atzīšanu (turpmāk – direktīva) 42. panta 2. punkta “e” apakšpunktā noteiktajai darbībai: “aprūpes un palīdzības sniegšana mātei dzemdību laikā, kā arī augļa stāvokļa novērošana dzemdē, izmantojot atbilstošu klīniskos un tehniskos līdzekļus.” Proti, Tieslietu ministrijas ieskatā minēto 494.2. apakšpunktu nepieciešams papildināt ar darbību - aprūpes un palīdzības sniegšana mātei dzemdību laikā, kā arī minētajā 494.2. apakšpunktā nepieciešams aizstāt vārdu “dzemdībās” ar vārdu “dzemdē”. | **Ņemts vērā**  Noteikumu projekts precizēts atbilstoši Tieslietu ministrijas atzinumā izteiktajam iebildumam. Vienlaikus skaidrojam, ka augļa stāvoklis tiek izvērtēts visā dzemdību laikā (augļa stāvokļa uzraudzība visā dzemdību laikā[[2]](#footnote-2)) nevis tikai izvērtēts augļa stāvoklis dzemdē (augļa guļas noteikšana), līdz ar to nevaram piekrist Tieslietu ministrija iebildumā izteiktajam, ka nepieciešams aizstāt vārdu “dzemdībās” ar vārdu “dzemdē”. | | 494.2. sniegt *aprūpi un palīdzību mātei dzemdību laikā,* vadīt un pieņemt fizioloģiskas dzemdības, *tostarp tādas dzemdības, kurās nepieciešama epiziotomija,* identificēt dzemdību riskus, izvērtēt augļa stāvokli dzemdībās izmantojot atbilstošus klīniskos un tehniskos līdzekļus; |
|  | Noteikumu projekta 1.punkts | | **Izglītības un zinātnes ministrija**  Lūdzam papildināt/precizēt noteikumu projektā paredzēto noteikumu Nr. 268 494.2. apakšpunktu:  2.1. aizstāt noteikumu projektā minēto vārdu “vadīt” ar vārdiem, kas precīzi izsaka Direktīvas 2005/36/EK 42. panta 2. punkta e) apakšpunktā minētās darbības “aprūpes un palīdzības sniegšana”;  2.2. Direktīvas 2005/36/EK 42. panta 2. punkta f) apakšpunktā noteikto darbību;  2.3. Direktīvas 2005/36/EK 42. panta 2. punkta i) apakšpunktā noteikto darbību. | **Ņemts vērā**  Noteikumu projekts papildināts atbilstoši Izglītības un zinātnes ministrijas iebildumā izteiktajiem iebildumiem.  Attiecībā par Direktīvas 2005/36/EK 42. panta 2. punkta i) apakšpunktā noteikto darbību, skaidrojam, ka tas ir ietvertas Noteikumu projektā Noteikumu 494.6.apakšpunktā (skat. šīs tabulas 9.punktu). | | 494.2. sniegt *aprūpi un palīdzību mātei dzemdību laikā,* vadīt un pieņemt fizioloģiskas dzemdības, *tostarp tādas dzemdības, kurās nepieciešama epiziotomija*, identificēt dzemdību riskus, izvērtēt augļa stāvokli dzemdībās izmantojot atbilstošus klīniskos un tehniskos līdzekļus; |
|  | Noteikumu projekta 1.punkts | | **Tieslietu ministrija**  Lūdzam izvērtēt nepieciešamību papildināt projektā izteikto 494.3. apakšpunktu ar direktīvas 42. panta 2. punkta “h” apakšpunktā noteikto darbību: “jebkāda iniciatīva, kāda varētu būt nepieciešama” vai arī sniegt skaidrojumu, kāpēc šī direktīvas norma netiek pārņemta projektā un kādā normatīvajā aktā tā tiks pārņemta. | **Iebildums izvērtēts**  Direktīvas 2005/36/EK 42. panta 2. punkta h) apakšpunkts noteikts, ka viena no vecmātes darbības jomām ir jaundzimušā bērna izmeklēšana un aprūpe; jebkāda iniciatīva, kāda varētu būt nepieciešama, un, nepieciešamības gadījumā, tūlītēja mākslīgās elpināšanas veikšana. Noteikumu projektā ietvertais formulējums pilnībā atspoguļo Direktīvas 2005/36/EK 42. panta 2. punkta h) apakšpunktā ietverto frāzi “jebkāda iniciatīva, kāda varētu būt nepieciešama”, jo pēc jaundzimušā izvērtēšanas tiek pieņemts attiecīgais lēmums par atbilstošu darbību.  Vienlaikus informējam, ka stacionārajā ārstniecības iestādē, kura sniedz dzemdību palīdzību dzemdībās ir izstrādāts rīcības plāns, ja dzemdniecībā un jaundzimušo aprūpē ir nepieciešama neatliekama palīdzība, piemēram, ir masīva asiņošana, smaga preeklampsija vai eklampsija, pieaugušo kardiopulmonālā reanimācija, jaundzimušo kardiopulmonālā reanimācija, anafilakse[[3]](#footnote-3). Vecmātes profesionālās kvalifikācijas tālākizglītības ietvaros ir apguvušas apmācības kursu augļa stāvokļa izvērtēšanā dzemdībās, tai skaitā lietojot kardiotokogrāfiju; apmācības kursu pieaugušo un jaundzimušo primārajā reanimācijā; apmācības kursu transfuzioloģijā; apmācības kursu komandas darba nodrošināšanā gadījumā, ja ir nepieciešama neatliekamā palīdzība dzemdniecībā[[4]](#footnote-4). | | 494.3. veikt jaundzimušā izvērtēšanu (tai skaitā perinatālā riska faktoru izvērtēšana jaundzimušajam) un aprūpi, nodrošināt jaundzimušo primārās reanimācijas pasākumus; |
|  | Noteikumu projekta 1.punkts | | **Tieslietu ministrija**  Lūdzam izvērtēt projektā izteiktā 494.4. apakšpunkta atbilstību direktīvas 42. panta 2. punkta “g” apakšpunktam, kas cita starpā paredz darbību: “nepieciešamo neatliekamās medicīniskās palīdzības pasākumu veikšana ārsta prombūtnē, jo īpaši placentas manuāla izdalīšana, kam iespējami seko dzemdes dobuma manuāla izmeklēšana”. Vēršam uzmanību, ka darbība “placentas manuāla izdalīšana, kam iespējami seko dzemdes dobuma manuāla izmeklēšana” nav paredzēta projektā izteiktajā 494.4. apakšpunktā. | **Ņemts vērā**  Noteikumu projekts precizēts atbilstoši Tieslietu ministrijas atzinumā izteiktajam iebildumam. | | 494.4. identificēt dzemdību agrīnus neatliekamus stāvokļus un situācijas, *tai skaitā neatliekamos gadījumos, kad ir kritiska, mātes dzīvību apdraudoša situācija un grūtniecība padara mātes reanimāciju par neiespējamu, veikt dzemdību pieņemšanu ar peri mortem ķeizargrieziena palīdzību*, asistēt ārstam neatliekamās situācijās, *tai skaitā, ķeizargrieziena operācijā,* nodrošināt nepieciešamo neatliekamās palīdzības pasākumu veikšanu ārsta prombūtnē, *jo īpaši placentas manuāla izdalīšana, kam iespējami seko dzemdes dobuma manuāla izmeklēšana*; |
|  | Noteikumu projekta 1.punkts | | **Tieslietu ministrija**  Direktīvas 42. panta 2. punkta “f apakšpunkts nosaka darbību: “spontānu dzemdību pieņemšana, tostarp tādu dzemdību, kurās nepieciešama epiziotomija, un neatliekamos gadījumos dzemdību pieņemšana ar ķeizargrieziena palīdzību”. Lūdzam skaidrot, vai projektā vai Ārstniecības likuma 45.3 pantā ir pārņemtas minētās direktīvas normas prasības, nepieciešamības gadījumā precizējot projektu. | **Ņemts vērā**  Noteikumu projekts precizēts atbilstoši Tieslietu ministrijas atzinumā izteiktajam iebildumam. | | 494.4. identificēt dzemdību agrīnus neatliekamus stāvokļus un situācijas, *tai skaitā neatliekamos gadījumos, kad ir kritiska, mātes dzīvību apdraudoša situācija un grūtniecība padara mātes reanimāciju par neiespējamu, veikt dzemdību pieņemšanu ar peri mortem ķeizargrieziena palīdzību*, asistēt ārstam neatliekamās situācijās, *tai skaitā, ķeizargrieziena operācijā,* nodrošināt nepieciešamo neatliekamās palīdzības pasākumu veikšanu ārsta prombūtnē, *jo īpaši placentas manuāla izdalīšana, kam iespējami seko dzemdes dobuma manuāla izmeklēšana*; |
|  | Noteikumu projekta 1.punkts | | **Izglītības un zinātnes ministrija**  Lūdzam papildināt/precizēt noteikumu projektā paredzēto noteikumu Nr. 268 494.4. apakšpunktu ar direktīvas 2005/36/EK 42. panta 2. punkta f) apakšpunkta otrajā daļā un g) apakšpunktā noteiktajām darbībām. | **Ņemts vērā**  Noteikumu projekts precizēts atbilstoši Izglītības un zinātnes ministrijas atzinumā izteiktajam iebildumam. | | 494.4. identificēt dzemdību agrīnus neatliekamu stāvokļus un situācijas, *tai skaitā neatliekamos gadījumos, kad ir kritiska, mātes dzīvību apdraudoša situācija un grūtniecība padara mātes reanimāciju par neiespējamu, veikt dzemdību pieņemšanu ar peri mortem ķeizargrieziena palīdzību*, asistēt ārstam neatliekamās situācijās, *tai skaitā, ķeizargrieziena operācijā,* nodrošināt nepieciešamo neatliekamās palīdzības pasākumu veikšanu ārsta prombūtnē, *jo īpaši placentas manuāla izdalīšana, kam iespējami seko dzemdes dobuma manuāla izmeklēšana*; |
|  | Noteikumu projekta 1.punkts | | **Izglītības un zinātnes ministrija**  Lūdzam papildināt/precizēt noteikumu projektā paredzēto noteikumu Nr. 268 494.6. apakšpunktu:  4.1. Direktīvas 2005/36/EK 42. panta 2. punkta d) apakšpunktā noteikto darbību pārņemšanu, piemēram, norādot, ka konsultācijas ir jāsaņem ģimenēm, vecmātēm ir jāīsteno vecāku mācības, kas ir kompleksu, visaptverošu, sistemātisku pasākumu kopums (“programmu nodrošināšana”), ne tikai atsevišķi uzskaitītie pasākumi;  4.2. papildu minētajam lūdzam precizēt anotācijas I sadaļas 2.punktu, kurā neprecīzi minēts, ka 494.6. apakšpunktā pārņemts Direktīvas 2005/36/EK 42.panta 2.punkta a) apakšpunkts un nav minēts, ka to paredzēts pārņemt noteikumu Nr.268 494.7.apakšpunktā.  Direktīvas 2005/36/EK 42. panta 2. punkta i) apakšpunktā noteikto darbību. | **Ņemts vērā**  Noteikumu projekts precizēts atbilstoši Izglītības un zinātnes ministrijas iebildumam.  Vienlaikus skaidrojam, ka Direktīvas 2005/36/EK 42. panta 2. punkta d) apakšpunktā noteikto darbības ir ietvertas Noteikumu projektā Noteikumu 494.8.apakšpunktā (skat. šīs tabulas 11.punktu). Turklāt Noteikumu projektā Noteikumu 494.6.apakšpunktā ir ietvertas Direktīvas 2005/36/EK 42. panta 2. punkta i) apakšpunktā noteiktā vecmātes darbības joma - mātes aprūpe un atlabšanas novērošana pēcdzemdību periodā un visas nepieciešamās konsultācijas mātei par bērna aprūpi, lai ļautu viņai nodrošināt jaundzimušā bērna optimālu attīstību. | | Skat. precizēto anotāciju.  494.6. veikt mātes un bērna aprūpi – novērtēt mātes un bērna stāvokli pēcdzemdību periodā, identificēt pēcdzemdību riskus, plānot un veikt aprūpes darbības, kā arī konsultēt un praktiski apmācīt *māti* pašaprūpes, bērna aprūpes jautājumos, *lai ļautu viņai nodrošināt jaundzimušā bērna optimālu attīstību*; |
|  | Noteikumu projekta 1.punkts | | **Tieslietu ministrija**  Lūdzam izvērtēt nepieciešamību precizēt projektā izteikto 494.8. apakšpunktu, papildinot vārdus iekavās pirms vārda “jaundzimušā” ar vārdiem “tai skaitā”, tādējādi norādot, ka iekavās ietvertais uzskaitījums nav izsmeļošs. | **Ņemts vērā**  Noteikumu projekts precizēts atbilstoši Tieslietu ministrijas atzinumā izteiktajam iebildumam. | | 494.8. nodrošināt *programmas , lai sagatavotu vecāku pienākumiem un bērna piedzimšanai,* izglītot sievieti un ģimeni veselības uzturēšanas, veicināšanas un drošības (*tai skaitā zīdīšanas higiēna*, jaundzimušā drošība, vardarbība ģimenē) jautājumos; |
|  | Noteikumu projekta 1.punkts | | **Izglītības un zinātnes ministrija**  Lūdzam izvērtēt un precizēt noteikumu projektā paredzēto noteikumu Nr. 268 494.8. apakšpunktā minēto sadalījumu “sievieti un ģimeni”, kā arī uzskaitīto jautājumu loku, kurā ir jāveic izglītošana.  Lūdzam papildināt ar direktīvas 2005/36/EK 42. panta 2. punkta d) apakšpunktā noteikto darbību pārņemšanu, piemēram, norādot, ka konsultācijas ir jāsaņem ģimenēm, vecmātēm ir jāīsteno vecāku mācības, kas ir kompleksu, visaptverošu, sistemātisku pasākumu kopums (“programmu nodrošināšana”), ne tikai atsevišķi uzskaitītie pasākumi. | **Iebildums izvērtēts**  Atbilstoši Tieslietu ministrijas iebildumam (skat. šīs tabulas 10.punktu) ir precizēts Noteikumu projektā Noteikumu 494.8.apakšpunkts, tādējādi norādot, ka iekavās ietvertais uzskaitījums nav izsmeļošs. Līdz ar to uzsverot, ka vecmāte īsteno vecāku mācības, kas ir komplekss, visaptverošs, sistemātisks pasākumu kopums (“programmu nodrošināšana”). | | 494.8. nodrošināt *programmas, lai sagatavotu vecāku pienākumiem un bērna piedzimšanai,* izglītot sievieti un ģimeni veselības uzturēšanas, veicināšanas un drošības (*tai skaitā zīdīšanas higiēna,* jaundzimušā drošība, vardarbība ģimenē) jautājumos; |
|  | Noteikumu projekta 1.punkts | | **Tieslietu ministrija**  Projektā izteiktais 494.9. apakšpunkts paredz, ka “vecmātes kompetencē ir nodrošināt medicīnisko ierakstu noformēšanu atbilstoši medicīnisko dokumentu lietvedības kārtībai un personas datu aizsardzības prasībām.” Lūdzam norādi “medicīnisko dokumentu lietvedības kārtība” izteikt viennozīmīgi skaidrāk, vienlaikus skaidrojot, kādu saturu ietver minētā kārtība un vai vecmātei, veicot savus pienākumus, būs saprotams minētās kārtības saturs, kā arī “medicīnisko dokumentu” saturs. Vienlaikus iesakām aizstāt norādi “personas datu aizsardzības prasībām” ar norādi “normatīvajiem aktiem par fizisko personu datu apstrādi”. | **Ņemts vērā**  Noteikumu projekts precizēts atbilstoši Tieslietu ministrijas atzinumā izteiktajam iebildumam.  Vienlaikus skaidrojam, ka medicīnisko dokumentu lietvedības kārtība ietver kā tiek veikti ieraksti medicīniskajā un uzskaites dokumentācijā, kāds ir medicīnisko ierakstu saturs un to aizsardzība, kādai jābūt medicīnisko ierakstu kvalitātei. Kā arī nosaka ārstniecības iestādēs izmantojamo medicīnisko un uzskaites dokumentus un to glabāšanas termiņus. Iepriekš minēto kārtību nosaka Ministru kabineta 2006. gada 4. aprīļa noteikumi Nr. 265 "Medicīnisko dokumentu lietvedības kārtība" līdz ar to Noteikumu projektā tiek lietots apzīmējums “medicīnisko dokumentu lietvedības kārtība” un vecmātei veicot savus pienākumus viennozīmīgi būs saprotama minētās kārtības saturs un arī medicīnisko dokumentu saturs. | | 494.9. nodrošināt medicīnisko ierakstu noformēšanu atbilstoši medicīnisko dokumentu lietvedības kārtībai un *normatīvajiem aktiem par fizisko personu datu apstrādi*. |
|  | Noteikumu projekts | | **Izglītības un zinātnes ministrija**  Lūdzam papildināt noteikumu projektu ar atsauci uz direktīvas 2005/36/EK pārņemšanu. | **Ņemts vērā**  Noteikumu projekts precizēts atbilstoši Izglītības un zinātnes ministrijas iebildumam. | | Izteikt noteikumu informatīvo atsauci uz Eiropas Savienības direktīvu šādā redakcijā:  "**Informatīva atsauce uz Eiropas Savienības direktīvām**  Noteikumos iekļautas tiesību normas, kas izriet no:  1) Eiropas Parlamenta un Padomes 2013. gada 20. novembra Direktīvas 2013/55/ES, ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr. 1024/2012 par administratīvo sadarbību, izmantojot Iekšējā tirgus informācijas sistēmu (IMI regulu) (dokuments attiecas uz Eiropas Ekonomikas zonu);  2) Eiropas Parlamenta un Padomes 2005. gada 7. septembra Direktīvas 2005/36/EK par profesionālo kvalifikāciju atzīšanu." |
|  | Noteikumu projekta 1.punkts (projektā izteiktais 494.2., 494.3., 494.5., 494.6. un 494.7.apakšpunkts) | | **Tieslietu ministrija**  (atzinums 29.01.2020.)  Vēršam uzmanību, ka pašlaik spēkā esošo noteikumu 493. un 494. punkts, kā arī projektā izteiktais 494. punkts daļēji dublē Ārstniecības likuma (turpmāk - likums) 45.3 pantu. Spēkā esošo noteikumu 493. punkts būtu svītrojams.  Norādām, ka spēkā esošajos noteikumos un projektā nav pieļaujams pārrakstīt likuma tekstu. Tāpat nav pieļaujams paplašināt vai sašaurināt likumā esošo regulējumu (proti, likuma 45.3 pantā noteikto vecmātes kompetenci). Būtu pieļaujams projektā tikai konkretizēt likumā jau noteiktu regulējumu (kompetenci), ja tas ir nepieciešams. Gadījumā, ja projektā izteiktajā 494. punktā ir paredzēta kompetence, kas ir ārpus likuma 45.3 pantā noteiktās kompetences, nepieciešams veikt grozījumus likuma 45.3 pantā.  Norādām, ka, piemēram, projektā izteiktā 494.2. un 494.3. apakšpunkta atsevišķi nosacījumi dublē likuma 45.3 panta 1. punktu, 494.5. apakšpunkta atsevišķi nosacījumi dublē likuma 45.3 panta 4. punktu, 494.6. apakšpunkta atsevišķi nosacījumi dublē likuma 45.3 panta 1. punktu.  Projekta 494.7. apakšpunkts ir svītrojams, jo pilnībā dublē likuma 45.3 panta 4. punktā noteikto, turklāt minētā 494.7. apakšpunkta saturs ir šaurāks par likuma 45.3 panta 4. punktā noteikto.  Izvērtējot projektā izteiktā 494. punkta saturu un saglabājot tādus apakšpunktus, kas konkretizē likuma 45.3 pantā noteikto vecmātes kompetenci, projektā izteiktajā 494. punkta ievaddaļā varētu ietvert atsauci uz likumu, norādot, ka MK noteikumos ietvertā kompetence ietilpst likuma tvērumā. Tādējādi 494. punkta ievaddaļu varētu izteikt, piemēram, šādā redakcijā: “vecmātes kompetence atbilst Ārstniecības likuma 45.3 pantā noteiktajai, tostarp, vecmātes kompetencē ir: [..].” | **Ņemts vērā**  Noteikumu projekts precizēts atbilstoši Tieslietu ministrijas atzinumā izteiktajiem iebildumiem.  Papildināta Noteikumu projekta anotācija ar skaidrojumu, ka Noteikumu projektā tika konkretizēts Ārstniecības likuma 45.3 pantā jau noteiktais regulējums (kompetence), piemēram, Ārstniecības likuma 45.3 panta 1.punktā ir noteiks, ka vecmāte veic veselu jaundzimušo aprūpi attiecīgi Noteikumu projektā tiek konkretizētas aprūpes darbības, ko veic vecmāte. | | 494.2. sniegt aprūpi un palīdzību mātei dzemdību laikā, pieņemt fizioloģiskas dzemdības, tostarp tādas dzemdības, kurās nepieciešama epiziotomija, identificēt dzemdību riskus, izvērtēt augļa stāvokli dzemdībās izmantojot atbilstošus klīniskos un tehniskos līdzekļus;  494.3. veikt jaundzimušā izvērtēšanu (tai skaitā perinatālā riska faktoru izvērtēšana jaundzimušajam), plānot un nodrošināt izvērtējumam atbilstošas aprūpes darbības, tai skaitā nodrošināt jaundzimušo primārās reanimācijas pasākumus;  494.4. identificēt dzemdību agrīnus neatliekamus stāvokļus un situācijas, tai skaitā neatliekamos gadījumos, kad ir kritiska, mātes dzīvību apdraudoša situācija un grūtniecība padara mātes reanimāciju par neiespējamu, veikt dzemdību pieņemšanu ar peri mortem ķeizargrieziena palīdzību, asistēt ārstam neatliekamajās situācijās, tai skaitā, ķeizargrieziena operācijā, nodrošināt nepieciešamo neatliekamās palīdzības pasākumu veikšanu ārsta prombūtnē, jo īpaši placentas manuālu izdalīšanu, kam iespējami seko dzemdes dobuma manuāla izmeklēšana;  494.5. asistēt ārstam medicīnisku manipulāciju laikā, atbilstoši ārsta nozīmējumiem, nodrošināt savlaicīgu, precīzu un drošu medikamentozo terapiju, diagnostisko un ārstniecisko procedūru izpildi un paraugu ņemšanu laboratoriskajiem izmeklējumiem;  494.6. veikt mātes un bērna aprūpi – novērtē mātes un bērna stāvokli pēcdzemdību periodā, identificē pēcdzemdību riskus, plānot un veikt aprūpes darbības, kā arī konsultēt un praktiski apmācīt māti pašaprūpes, bērna aprūpes jautājumos, lai ļautu mātei nodrošināt jaundzimušā bērna optimālu attīstību;  494.7. konsultēt un sniegt informāciju par seksuālās un reproduktīvās veselības veicināšanu un aprūpi, sievietes un viņas ģimenes locekļu seksuālo un reproduktīvo veselību, dzimstības plānošanu, un reproduktīvo veselību neapdraudošiem dzimstības regulēšanas līdzekļiem. |
|  | Noteikumu projekts | | **Tieslietu ministrija**  (atzinums 21.02.2020.)  Vēršam uzmanību, ka projektā izteiktais 494. punkts daļēji dublē Ārstniecības likuma (turpmāk - likums) 45.3 pantu.  Norādām, ka spēkā esošajos noteikumos un projektā nav pieļaujams pārrakstīt likuma tekstu. Tāpat nav pieļaujams paplašināt vai sašaurināt likumā esošo regulējumu (proti, likuma 45.3pantā noteikto vecmātes kompetenci). Būtu pieļaujams projektā tikai konkretizēt likumā jau noteiktu regulējumu (kompetenci), ja tas ir nepieciešams. Gadījumā, ja projektā izteiktajā 494. punktā ir paredzēta kompetence, kas ir ārpus likuma 45.3 pantā noteiktās kompetences, nepieciešams veikt grozījumus likuma 45.3 pantā.  Norādām, ka, piemēram, projektā izteiktā 494.2. un 494.3. apakšpunkta atsevišķi nosacījumi dublē likuma 45.3 panta 1. punktu, 494.5. apakšpunkta atsevišķi nosacījumi dublē likuma 45.3 panta 4. punktu, 494.6. apakšpunkta atsevišķi nosacījumi dublē likuma 45.3 panta 1. punktu.  Projekta 494.7. apakšpunkts ir svītrojams, jo dublē likuma 45.3 panta 4. punktā noteikto.  Izvērtējot projektā izteiktā 494. punkta saturu un saglabājot tādus apakšpunktus, kas konkretizē likuma 45.3 pantā noteikto vecmātes kompetenci, projektā izteiktajā 494. punkta ievaddaļā varētu ietvert atsauci uz likumu, norādot, ka MK noteikumos ietvertā kompetence ietilpst likuma tvērumā. Tādējādi 494. punkta ievaddaļu varētu izteikt, piemēram, šādā redakcijā: “vecmātes kompetence atbilst Ārstniecības likuma 45.3 pantā noteiktajai, tostarp, vecmātes kompetencē ir: [..].” | **Ņemts vērā**  Noteikumu projektā izteiktajā 494. punkta ievaddaļā ir ietverta atsauce uz Ārstniecības likuma 45.3 pantu.  Papildināta Noteikumu projekta anotācija ar skaidrojumu, kaNoteikumu projekts konkretizē Ārstniecības likumā jau noteiktu regulējumu (vecmātes kompetenci), norādot, kādas darbības ietver Ārstniecība likumā noteiktā vecmātes kompetence. | | 494. Vecmātes kompetence atbilst Ārstniecības likuma 45.3 pantā noteiktajai, tostarp, vecmātes kompetencē ir:  494.7. konsultēt un sniegt informāciju par seksuālās un reproduktīvās veselības veicināšanu, dzimstības plānošanu un kontracepciju;  494.8. nodrošināt programmas, lai sagatavotu vecāku pienākumiem un bērna piedzimšanai, izglītot sievieti un ģimeni veselības uzturēšanas, veicināšanas un drošības (piemēram, zīdīšanas higiēna, jaundzimušā drošība, vardarbība ģimenē) jautājumos; |
|  | Noteikumu projekta anotācija | | **Tieslietu ministrija**  (atzinums 05.03.2020.)  Ciktāl tiešām tā ir, ka MK noteikumu jaunais 494.punkts tikai konkretizē likuma regulējumu, tas būtu tikai neveiksmīgas regulējuma sistēmas jautājums (daļa jautājumu likumā ir diezgan detalizēti izteikti, noteikumos detalizācijas līmenis ir apmēram tāds pats). Vispārīgi tādu sistēmu var veidot, jo MK noteikumi ir likuma īstenošanas palīglīdzeklis. Taču jābūt skaidram sadalījumam starp likumdevēja un MK kompetenci.  Ārstniecības personu kompetence ir likuma jautājums, tomēr likuma 27.pantā ir ietverts pilnvarojums arī MK noteikt ārstniecības personu kompetenci ārstniecībā. Šis pilnvarojums ir iekļauts likumā tikai 2006.gadā, pēc tam, kad ārstniecības personu kompetence, tostarp arī vecmātes profesijas regulējums pašreizējā redakcijā, likumā jau bija ietverti. Tā kā pilnvarojums ir mainīts Saeimā (priekšlikumi 2.lasījumam), tad nav projekta anotācijas vai citu viegli pieejamu dokumentu, kur varētu noskaidrot, kāds bijis šā pilnvarojuma mērķis.  Šajā gadījumā jāizvērtē MK noteikumu 494.punktā paredzēto apakšpunktu saturs. Katram no tiem pilnībā jāatbilst (jāizriet no) likuma. Ja MK noteikumos ir plašāks vai šaurāks regulējums, tad šādas likuma izmaiņas projektā svītrojamas. | **Ņemts vērā**  Izvērtēta noteikumu 494.punktā paredzēto apakšpunktu saturs un katrs no tiem pilnībā atbilst (izriet no) Ārstniecības likuma 45.3 pantā. | | Skatīt precizēto Noteikumu projekta anotāciju |
|  | Noteikumu projekta anotācija | | **Tieslietu ministrija**  (atzinums 05.03.2020.)  Projekta anotācijas I sadaļas 1. punktā norādīts, ka projekta izstrādes pamatojums ir Ārstniecības likuma 27. pants un 33. panta trešā daļa. Tā tas nav. Šis pamatojums bija atbilstošs tad, kad pirmo reizi izstrādāja šos MK noteikumus. Grozījumiem nepieciešams cits pamatojums, jo pilnvarojumam jābūt jau īstenotam pilnībā. Šobrīd tā var būt ministrijas iniciatīva**.** | **Ņemts vērā**  Precizēta Noteikumu projekta anotācija, norādot, ka Noteikumu projekta izstrādes pamatojum irEiropas Komisijas 2019.gada 27.novembra argumentētais atzinums par pārkāpumu Nr. 2018/2296. | | Skatīt precizēto Noteikumu projekta anotāciju. |
|  | Noteikumu projekta anotācija | | **Tieslietu ministrija**  (atzinums 05.03.2020.)  Projekta anotācijas I sadaļas 2. punktā nav raksturota pašreizējā situācija, nav arī vērtējuma par projekta vienību sasaisti ar likumā esošo regulējumu. Daudz lielāka uzmanība ir pievērsta direktīvai. Kopumā rodas priekšstats, ka tikai projekts ievieš direktīvu, neskatoties uz to, ka būtībā līdzvērtīgs regulējums jau pastāv likumā.  Projekta anotācijā būtu jāsniedz skaidrojums, ka projektā izteiktā 494.punkta katrs apakšpunkts izriet no likuma un projekts neparedz jaunas, likumā jau neesošas prasības vecmātēm. | **Ņemts vērā**  Precizēta Noteikumu projekta anotācija ar skaidrojumu, ka Noteikumu projekts detalizētāk (sīkāk un konkrētāk) nosaka Ārstniecības likuma 45.3 pantā noteiktās vecmātes profesionālās darbības kompetences un nodrošina vecmātes profesionālās darbības regulējuma atbilstību Direktīvas 2005/36/EK 42. panta 2. punktā noteiktajam darbību minimumam. | | Skatīt precizēto Noteikumu projekta anotāciju. |
| Atbildīgā amatpersona | |  | | |
|  | | (paraksts\*) | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Dace Roga

|  |
| --- |
| (par projektu atbildīgās amatpersonas vārds un uzvārds) |
| Veselības ministrijas Nozares cilvēkresursu attīstības plānošanas nodaļas vecākā eksperte |
| (amats) |
| Tālr.:67876093; fakss: 67876006 |
| (tālruņa un faksa numurs) |
| dace.roga@vm.gov.lv |
| (e-pasta adrese) |

1. Eiropas Parlamenta un Padomes 2005.gada 7.septembra Direktīvas 2005/36/EK par profesionālo kvalifikāciju atzīšanu (turpmāk – Direktīva 2005/36/EK) [↑](#footnote-ref-1)
2. Ministru kabineta 2006. gada 25. jūlija noteikumu Nr. 611 "Dzemdību palīdzības nodrošināšanas kārtība" 1.pielikums [↑](#footnote-ref-2)
3. Ministru kabineta 2006. gada 25. jūlija noteikumu Nr. 611 "Dzemdību palīdzības nodrošināšanas kārtība" 2.2 punkts [↑](#footnote-ref-3)
4. Ministru kabineta 2006. gada 25. jūlija noteikumu Nr. 611 "Dzemdību palīdzības nodrošināšanas kārtība" 2.2 punkts [↑](#footnote-ref-4)